# Aliança Catalana

Aliança Catalana és un partit independentista català d'extrema dreta fundat a Ripoll el 2020.

## Ideologia

El partit és independentista català d'extrema dreta i advoca per la cultura i els valors occidentals, la defensa de la llengua catalana i en contra del bilingüisme a Catalunya. Es posiciona contra la immigració il·legal i es considera islamòfob, i introdueix conceptes com el gran reemplaçament i el xoc de civilitzacions.
El partit té com a ideòleg l'historiador Jordi Aragonès. L'any 2022, durant l'acte de presentació de l'organització a Barcelona, Sílvia Orriols va defensar la independència unilateral proposant expulsar Espanya i França de Catalunya, a més d'afirmar públicament que l'islam és incompatible amb els valors d'Occident.

## Història
### Antecedents, fundació i registre

El 31 de març de 2020, Sílvia Orriols, aleshores regidora a l'Ajuntament de Ripoll pel Front Nacional de Catalunya (FNC), i tots els membres del partit a Ripoll van abandonar l'FNC a causa de diferències sobre el fenomen de la immigració magribina, i el malestar social arran dels atemptats de Catalunya de 2017. Orriols, el grup local de l'FNC i alguns antic dirigents de Solidaritat Catalana per la Independència van decidir el 29 de juliol de 2020 crear un nou partit polític ambiciós que aspirés a un nínxol de votants més ampli.

### Eleccions municipals de 2023

El maig de 2023, Aliança Catalana guanyà les eleccions municipals a Ripoll obtenint sis regidors. Als altres dos municipis on es va presentar va treure un regidor a Manlleu i un altre a la Ribera d'Ondara. El 12 de juny de 2023 la resta de forces polítiques de l'Ajuntament de Ripoll van intentar fer un pacte per evitar que Aliança Catalana entrés a governar el municipi, però finalment Orriols fou investida alcaldessa el 17 de juny de 2023.

### Eleccions al Parlament de Catalunya de 2024

L'11 de juliol de 2023, Sílvia Orriols va confirmar que Aliança Catalana es presentaria a les següents eleccions al Parlament de Catalunya. Orriols va ser posteriorment seleccionada com la candidata per a les eleccions un cop foren convocades. Ho va fer públic el març d'aquell any en un vídeo amb l'eslògan «Salvem Catalunya». El PSC, ERC, Junts, la CUP i els Comuns van comprometre's en maig de 2024 a no pactar-hi.
El 12 de maig de 2024 a les eleccions al Parlament de Catalunya de 2024, a les que es va presentar per primer cop, va obtenir 117.877 vots, el 3,79% del total, i dos escons, un per Girona i un altre per Lleida.
El primer Congrés Nacional de l'organització es va celebrar a Ripoll el 6 de juliol de 2024, i va escollir el seu comitè de Govern, format per la presidenta Sílvia Orriols, amb l'empresari Lluís Areny, l'advocada Aurora Fornos, l'economista Oriol Gès, l'historiador Jordi Aragonès i l'enginyer Franc Massaneda.
El 8 d'agost de 2024, dia de la investidura de Salvador Illa com a President de la Generalitat, Aliança va passar formalment i oficial a l'oposició i al grup mixt del Parlament de Catalunya, sent-ne l'únic partit en aquesta legislatura ja que la CUP va aconseguir un diputat més del necessari per poder formar el seu grup propi.

## Resultats electorals
### Eleccions al Parlament de Catalunya

| Any | Vots | % | Diputats | Resultats desglossats | Govern |
| 2024 | 118.302 | 3,78 | 2 / 135 | Per circumscripcions Cirumscripció Cap de llista Vots % Diputats Barcelona Lluís Areny 67.405 2,87 0 / 85 Tarragona Aurora Fornos 11.074 3,51 0 / 18 Girona Sílvia Orriols 26.857 9,03 1 / 17 Lleida Ramón Abad Gimeno 12.966 7,78 1 / 15 | Oposició |

### Eleccions municipals

| Any | Vots | % | Regidors | Resultats desglossats |
| 2023 | 1.806 | 0,06 | 8 / 9.139 | Per municipis Municipi Comarca Alcaldable Vots % Regidors Govern Ripoll Ripollès Sílvia Orriols Serra 1.401 30,8 6 / 17 Govern Ribera d'Ondara Segarra Albert Puig Bernaus (expulsat del partit) 48 14,9 1 / 7 Extraparlamentari Manlleu Osona Roger Saborit Verdaguer 357 5,8 1 / 21 Oposició |

## Notes

* ↑ Moció de censura el 13 de març del 2024 entre Acord Municipal i Aliança Catalana. A finals de juny del mateix any, Puig va ser expulsat del partit pels seus comentaris homòfobs.

## Referències

* ↑ «Resultats de les Eleccions Municipals 2023». Nació Digital. [Consulta: 31 maig 2023].
* 1 2 «L'extrema dreta de Sílvia Orriols governarà Ripoll pel desacord entre Junts, ERC, el PSC i la CUP». 324cat, 17-06-2023. [Consulta: 29 juliol 2023].
* 1 2 «Aliança Catalana aconsegueix els avals necessaris per presentar-se a les eleccions del 12-M». El Nacional, 07-04-2024. [Consulta: 7 abril 2024].
* 1 2 «L'extrema dreta governarà a Ripoll després que Junts hagi deixat via lliure a l'alcaldia d'Orriols». Público, 17-06-2023. [Consulta: 9 juliol 2023].
* ↑ «L’extrema dreta arrasa el cordó sanitari a Ripoll: Sílvia Orriols és nova alcaldessa». El Nacional, 17-06-2023. [Consulta: 7 abril 2024].
* ↑ Partal, Vicent. «Doncs, va, parlem de l'extrema dreta i de periodisme». Vilaweb, 07-06-2023. [Consulta: 19 març 2024].
* ↑ Rodríguez, Jesús; Garcia, Gemma; Bou, David. «L’exclusió electoral afavoreix la irrupció de l’extrema dreta de Vox i Aliança Catalana». Directa, 31-05-2023. [Consulta: 31 maig 2023].
* ↑ «Jordi, el primo (más) ultra de Pere Aragonès» (en castellà). ABC, 29-06-2023. [Consulta: 14 març 2024].
* ↑ «Aliança Catalana, la ultraderecha separatista que carga contra la inmigración y el bilingüismo» (en castellà), 15-02-2022. [Consulta: 14 març 2024].
* ↑ Fàbregas, Laura. «Una concejal de Ripoll relanza un partido para «expulsar a España» y a los «inmigrantes» de Cataluña» (en castellà), 21-02-2022. [Consulta: 14 març 2024].
* ↑ «El Govern multa Sílvia Orriols amb 10.000 euros per unes declaracions sobre la immigració». RAC1, 12-03-2024. [Consulta: 14 març 2024].
* ↑ «Tots els membres de Ripoll del FNC deixen les sigles del partit», 28-05-2023. [Consulta: 28 maig 2023].
* ↑ Bou, David; Fayos, Ester. «Vox aconsegueix 395 regidors en municipis d'arreu dels Països Catalans». La Directa, 29-05-2023. [Consulta: 29 maig 2023].
* ↑ Joan Serra Carné, Martí Oliver i Pere Fontanals. «La història no explicada d'Aliança Catalana: Eduard Llaguno, poder a l'ombra i mecenes». Nació, 02-02-2025. [Consulta: 9 març 2025].
* ↑ «Aliança Catalana». GEC. [Consulta: 9 març 2025].
* ↑ «En Ripoll (Girona), con el 100% escrutado, gana Sílvia Orriols (Aliança Catalana)». Europa Press, 28-05-2023 [Consulta: 28 maig 2023].
* ↑ «Telenotícies comarques - Victòria d'Aliança catalana a Ripoll amb sis regidors.». TV3, 29-05-2023. [Consulta: 29 maig 2023].
* ↑ «L’extrema dreta catalana es fa forta al nord i a l’interior de Catalunya». El Periódico de Catalunya, 28-05-2023 [Consulta: 29 maig 2023].
* ↑ «Pacte a Ripoll perquè no governi l'Aliança Catalana de Sílvia Orriols, d'extrema dreta». 324cat, 12-06-2023. [Consulta: 12 juny 2023].
* ↑ «L'extrema dreta de Sílvia Orriols governarà Ripoll pel desacord entre Junts, ERC, el PSC i la CUP». 324cat, 17-06-2023. [Consulta: 19 juny 2023].
* ↑ Cumplido, Jordi. «Sílvia Orriols confirma que Aliança Catalana es presentarà al Parlament», 11-07-2023. [Consulta: 18 juliol 2023].
* ↑ «Sílvia Orriols anuncia que es presenta a les eleccions del 12-M». Ara, 24-03-2024. [Consulta: 7 abril 2024].
* ↑ Etxearte, Odei A. «Els independentistes aïllen Aliança Catalana dels pactes». Vilaweb, 08-06-2024. [Consulta: 8 juliol 2024].
* ↑ «Resultats de les eleccions al Parlament de Catalunya del 12-M». Generalitat de Catalunya, 12-05-2024. [Consulta: 13 maig 2024].
* ↑ Izcovich, Gabriel. «Orriols, triada presidenta d'Aliança Catalana al primer congrés del partit». Catalunya Press, 06-07-2024. [Consulta: 8 juliol 2024].
* ↑ «Salvador Illa, investit 133è president de la Generalitat en un ple amb incertesa sobre Puigdemont». 324.cat, 09-08-2024. [Consulta: 15 agost 2024].
* ↑ «Salvador Illa se convierte en president de Cataluña» (en castellà). [Consulta: 15 agost 2024].
* ↑ «La moció de censura a Ribera d'Ondara dona el segon govern local a Aliança Catalana». Nació Digital, 13-03-2024. [Consulta: 14 març 2024].
* ↑ «Sílvia Orriols expulsa el seu alcalde a Ribera d'Ondara per titllar de "càncer" el moviment LGTBI». Ara.cat, 25-06-2024. [Consulta: 3 juliol 2024].